Dionysios an Ptolemaios
Material: papyrus
Place: Memphis
Categories: Brief (privat)
Dionysios an Ptolemaios
Geschäfte
Διονύσι[ος Πτολε]μαίωι χαίρειν καὶ 
ἐρρῶσθα[ι]. τοι[αύ]την ἐμαυτοῦ 
ἐλευθερ[ιότ]η[τ]α, [ο]ὐ βαναυσίαν 
ἐκτέθεικα πᾶσιν ἀνθρώποις, 
μάλιστα δὲ σοὶ κ[α]ὶ τῷ σῷ ἀδελφῶι 
διά τε τ[ὸν] Σάραπιν καὶ τὴν σὴν 
ἐλευθε[ρία]ν καὶ πεπείραμαι, 
ἀφʼ οὗ τε συνεστάθης μοι, εἰς πᾶν 
τό σοι χρήσιμον ἐμαυτὸν ἐπιδιδόναι. 
τοῦ δὲ ἀδελφοῦ σου συμπεσόντος μοι 
τῆι ιζ τοῦ Μεχεὶρ 
καὶ ἀξιώσαντός με, ὅπως, ἐὰν ἐνέγκηι 
τρίτομον, μεταλάβωσιν αὐτῶι οἱ πα
ρʼ ἐμοῦ γραμματεῖς πάντας τοὺς 
χρηματισμούς  εἶπα αὐτῶι μὴ ἐμὲ 
ἀξιοῦν, ἀλλὰ δόξαντα ἀδελφὸν αὐτοῦ 
ἐν τῆι αὐλῆι εἶναι παραγίνεσθαι  
μονογράφοις δὲ μηθὲν διδόναι γράφειν 
μηδὲ ἀναλίσκειν χαλκοῦς, καὶ ἀπέλυσα 
εἴπας αὐτῶι ὀρθρίτερον ἐλθεῖν, ὅπως 
λαβὼν παρʼ ἐμοῦ ἐν Μέμφει σησάμου 
τέταρτον τρίψῃ μοι ἐν Μέμφει τρίμμα 
διὰ τὸ εἰς τὴν πόλιν με θέλειν δοῦναι 
ἀπενεγκεῖν  ὁ δὲ φαίνεται τὴν 
ἡμέραν ἐκείνην ἀσχοληθεὶς  ᾔσχυνται 
συμμεῖξαί μοι  εἴπερ οὖν ἐστιν αὕτη 
ἡ αἰτία καὶ διὰ τοῦτο οὐκέτι ἥκει πρὸς ἐμὲ 
αἰσχυνθείς  παρακαλέσας αὐτὸν 
ἀπόστειλον πρὸς ἐμέ, γίνεται γὰρ 
ἐντραπῆναι  ἐγὼ γὰρ νὴ τοὺς θεοὺς 
ἀγωνιῶ, μήποτε ἀ[ρ]ρωστεῖ τὸ παιδάριον 
καὶ οὐκ ἔχω σχολὴν ἀναβῆναι πρὸς ὑμᾶς. 
εἰ δὲ διʼ ἄλλο τι οὐκ ὀπτάνεταί μοι, γίνωσκε 
σαφῶς, ὅτι, ἐ[ὰ]ν ἀναβῶ κἀγὼ προσκυνῆσαι 
πρὸς σὲ οὐ μὴ εἰσέλθω, εἰς δὲ 
 τὰ Πρωτάρχου καταλύσω. ὑγίαινε 
[δὲ     ] 
 [ἔρρωσο].<gap/>
Πτολεμαίωι.